**СТОЛИЧНА ОБЩИНА**

**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЗА**

**„Закупуване на Видеогастроскоп и видеоколоноскоп и лапороскопско оборудване за нуждите на Първа многопрофилна болница за активно лечение - София ЕАД”**

**КОД:33100000**

**София**

**2018 г.**

1. **Общи условия**
2. **Възложител**

Възложител на настоящата поръчка е зам. кметът на Столична община Дончо Петров Барбалов на основание Заповед № СОА17-РД09-78/17.01.2017г. на кмета на Столична Община. Възложителят вземат решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 73, ал.1 във връзка с чл.18, ал.1, т.1 от ЗОП.

1. **Описание на предмета на поръчката:**

Предметът на обществената поръчка е избор на Изпълнител, който ще достави, видеоендоскопска система, в това число Видеогастроскоп (1 бр.) и видеоколоноскоп (1 бр.) и лапороскопско оборудване за нуждите на Първа многопрофилна болница за активно лечение - София ЕАД”

1. **Обхват и обем на дейностите, предмет на настоящата обществена поръчка:**

Настоящата обществена поръчка включва изпълнението на следните дейности:

* Доставка на видеоендоскопска система, в това число Видеогастроскоп (1 бр.) и видеоколоноскоп (1 бр.);
* Доставка лапороскопско оборудване (1 бр.);
* Монтаж/инсталация и въвеждане в експлоатация на доставената Медицинска апаратура;
* Обучение на персонала на Възложителя за работа с доставената Медицинска апаратура;
1. **Прогнозна стойност за изпълнение на поръчката.**

250 000 лв. (двеста и петдесет хиляди) лева без ДДС, съответно 300 000лв. (триста хиляди) лева с ДДС

1. **Финансиране и начин на плащане:**

Процедурата е с осигурено финансиране и разплащането ще се извършва със средства от СОПФ от бюджета на Столична община, съгласно Решение 333 от 31.05.2018 г. на Столичен общински съвет. Прогнозната стойност е максималния финансов ресурс, който възложителя може да осигури. При предложение над прогнозната стойност участникът ще бъде отстранен.

1. **Възможност за представяне на варианти в офертите.**

Няма възможност за представяне на варианти в офертите.

1. **Обособени позиции.**

 В предметния обхват на настоящата обществена поръчка ***не са включени обособени позиции.***

Високо специализирана медицинска апаратура за гастроскопски и лапароскопски интервенции следва да притежава идентичен, унифициран потребителски интерфейс с икони, функции за управление ,режими за обработка и постобработка, от регистрирането на пациентите до документирането на резултатите,което не позволява разделянето на поръчката на обособени позиции.Апаратурата ще се ползва за нуждите на взаимно свързани клиники, като бързото и своевременно препредаване на информация между отделните апарати е жизнено необходимо с оглед предоставяне на навременна информация на пациентите и медицинските специалисти на най-високо професионално ниво, както и максималното удобство на последните.

1. **Място за изпълнение**

Столична община. **Първа многопрофилна болница за активно лечение - София ЕАД**

1. **Срок за изпълнение на обществената поръчка.**

Срокът за изпълнение на поръчката е до 100 (сто) календарни дни, считано от датата на регистрационния индекс на договора в деловодната система на Столична община.

1. **ДОКУМЕНТАЦИЯ ЗА УЧАСТИЕ**
2. **Място и условия за получаване на тръжната документация:**

Възложителят предоставя неограничен, пълен, безплатен и пряк достъп до документацията за участие на адрес: www.sofia.bg, раздел „Профил на купувача”.

1. **Разяснения и допълнителната информация по условията на процедурата:**
	1. Всички заинтересовани лица могат да поискат писмено от възложителя разяснения по решението, обявлението, документацията за обществената поръчка и описателния документ до 10 дни преди изтичане на срока за получаване на офертите за участие.
	2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. В разясненията не се посочва лицето, направило запитването.
	3. Възложителят не предоставя разяснения, ако искането е постъпило след срока по т. 11.1.
	4. Разясненията се предоставят чрез публикуване на отговорите на профила на купувача.
2. **Изменение на условията.**
	1. Възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата, в документацията за обществената поръчка.
	2. Заинтересованите лица могат да правят предложения за промени в документите по т.12.1. в 10-дневен срок от публикуването на обявлението в РОП, с което се оповестява откриването на процедурата.
	3. Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата.
	4. След изтичането на сроковете по т.12.3. възложителят може да публикува многократно обявления за изменение или допълнителна информация за промени в условията на процедурата само когато удължава обявените срокове.
	5. С публикуването на обявлението за изменение или допълнителна информация се смята, че всички заинтересовани лица са уведомени.

**IIІ. ИЗИСКВАНИЯ КЪМ УЧАСТНИЦИТЕ**

1. **Общи изисквания към участниците в процедурата.**
	1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите предмет на поръчката, съгласно законодателството на държавата, в която е установено.
	2. За участниците в процедурата не трябва да са на лице основанията за отстраняване, посочени в чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т.4 от ЗОП. За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим контролираните от тях лица и техните действителни собственици, както и чл.69 от Закона за противодействие на корупцията и за отнемане на незаконно придобитото имущество (ЗПКОНПИ).

***\*Забележка:* Основанията по чл.54, ал.1, т.1, т.2 и т. 7 от ЗОП се отнасят за:**

а/ лицата, които представляват участника или кандидата;

б/ лицата, които са членове на управителни и надзорни органи на участника или кандидата;

в/ други лица, които имат правомощия да упражняват контрол при вземането на решения и да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

***\*Забележка:*** Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

* 1. Участниците в процедурата следва да декларират в ЕЕДОП отсъствие на обстоятелствата по т. 13.2.
	2. Участникът следва да декларира в част III., буква „Г“ от Единния европейски документ за обществени поръчки (ЕЕДОП) липсата на обстоятелства, свързани с националните основания за отстраняване в полето „Прилагат ли се специфичните национални основания за изключване“. **Отговор „не“** се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.

Национални основания за отстраняване са:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

- наличие на свързаност по смисъла на пар. 2, т. 45 от ДР на ЗОП между кандидати/ участници в конкретна процедура (чл. 107, т. 4 от ЗОП);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество.

1. **Обединение:**
	1. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.
	2. Когато Участникът е обединение, което не е регистрирано като самостоятелно юридическо лице се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка.
		* правата и задълженията на участниците в обединението;
		* дейностите, които ще изпълнява всеки член на обединението;
	3. Когато участникът е обединение, което не е юридическо лице, следва да бъде определен и посочен партньор/и, който да представлява обединението за целите на настоящата обществена поръчка.
	4. В документа за създаване на обединение се определя партньор/и, който да представлява обединението за целите на обществената поръчка. В него членовете (партньорите) в обединението трябва да уговорят солидарна отговорност, когато такава не е предвидена съгласно приложимото законодателство. Всички членове на обединението са длъжни да останат в състава на обединението за целия период на изпълнение на Договора за обществената поръчка, сключен в резултат на проведената процедура.
	5. В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.
	6. В случай, че Участникът определен за изпълнител е неперсонифицирано обединение на физически и/или юридически лица преди сключването на договора представя заверено копие от удостоверение за данъчна регистрация и регистрацията по БУЛСТАТ, или еквивалентни документи съгласно законодателството на държавата, в която обединението е установено.
2. **Подизпълнители.**
	1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
	2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
	3. Възложителят изисква замяна на подизпълнител, който не отговаря на условията по т. 15.2.
	4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
	5. Разплащанията по т. 15.4. се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
	6. Към искането по т. 15.5, изпълнителят предоставя становище, от което да е видно дали оспорва плащанията или част от тях като недължими.
	7. Възложителят има право да откаже плащане по т.15.4., когато искането за плащане е оспорено, до момента на отстраняване на причината за отказа.
	8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
	9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
	10. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.
	11. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия.
		* за новия подизпълнител не са налице основанията за отстраняване в процедурата;
		* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
	12. При замяна или включване на подизпълнител, изпълнителят представя на възложителя всички документи, които доказват изпълнението на условията по т. 15.11., заедно с копие на договора за подизпълнение или на допълнително споразумение в тридневен срок от тяхното сключване, съгласно чл.75, ал.2 от ППЗОП.
3. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.
4. Свързани лица по смисъла на §2, т.45 от Допълнителните разпоредби на ЗОП не могат да бъдат самостоятелни участници в една и съща процедура.
5. **Използване на капацитета на трети лица.**

**18.1.**Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.

**18.2.**Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**18.3.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**18.4.** Възложителят изисква участника да замени посоченото от него трето лице, ако то не отговаря на някое от условията по т.18.3.

**18.5.** Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

**18.6.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.18.2 и т.18.3.

1. **КРИТЕРИИ ЗА ПОДБОР**
2. **ИЗИСКВАНИЯ ЗА ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ;**
	1. Участникът следва да притежава разрешение за извършване на търговия на едро с медицински изделия на територията на Република България, издадено в съответствие с изискванията на чл.77 и сл. и чл.78а и сл. от Закона за медицинските изделия.
	2. При подаване на оферта, съответствието с изискването участникът декларира в ЕЕДОП, като посочва в част IV, буква „А“, т.2. информация за наличие на разрешение с посочване на № дата и валидност.
	3. Доказване на съответствието с изискванията на става по реда на чл.67, ал.5 и ал.6 от ЗОП, с копие на валидно разрешение за извършване на търговия на едро с медицински изделия на територията на Република България).
3. **Икономическо и финансово състояние**

В настоящата обществена поръчка не се поставят изисквания за икономическото и финансовото състояние на участниците.

1. **Технически и професионални изисквания към участниците.**
	1. Участникът следва да е внедрил система за управление на качеството EN ISO 9001 или еквивалент с обхват, включващ търговия, дистрибуция и сервиз на медицинска апаратура.
	2. Участникът предоставя (декларира) в Единния европейски документ за обществени поръчки (ЕЕДОП) в част ІV „Критерии за подбор”, буква „Г” „Стандарти за осигуряване на качеството и стандарти за екологично управление”, като посочва съответната информация за обстоятелствата по отношение на система за управление на качеството ISO 9001 (или еквивалентна) включващ внос, дистрибуция и сервиз на медицинска апаратура.
	3. Предлаганата медицинска апаратура трябва да притежава СЕ маркировка съгласно Закона за медицинските изделия, като обстоятелството се декларира в Единния европейски документ за обществени поръчки (ЕЕДОП).
	4. Доказване на съответствието с изискванията на тт.21.1.-21.3. става по реда на чл.67, ал.5 и ал.6 от ЗОП, със:
* копие на валиден сертификат EN ISO 9001 (или еквивалент), издаден от независими лица, които са акредитирани по съответната серия европейски стандарти от ИА "БСА" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки;
* копие на валиден сертификат за СЕ марировка съгласно Закона за медицинските изделия, издаден от нотифициран орган. В случай, че сертификатът е на чужд език, трябва да се представи и в превод.

***\*Забележка:*** *1.* *При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.*

*2.Възложителят може да изисква от участниците по всяко време да представят всички или част от документите, чрез които се доказва информацията посочена в ЕЕДОП, когато това е необходимо за законосъобразното провеждане на процедурата, съгласно чл. 67, ал. 5 от ЗОП.*

*3.**Преди сключването на договор за обществената поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива, съгласно чл. 67, ал. 6 от ЗОП.*

**IV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

1. **Специфични изисквания:**

– Всеки участник задължително следва да оферира цялата медицинска техника от Техническата спецификация. Неизпълнение на това условие води до отстраняване на участника от процедурата.

- Участниците предлагат гаранционен срок на предлаганата медицинска апаратура, като същият не може да бъде по-кратък от 12 месеца, считано от датата на протокола за пускане в действие.

- До класиране се допускат само оферти на участници, които удовлетворяват изискуемите базисни параметри, технически характеристики заложени в Техническата спецификация.

- Оферираната апаратура следва да притежава Декларация за съответствие на медицинското изделие (медицинската апаратура) по смисъла на чл.14, ал.2 от ЗМИ, съставена от производителя или от негов упълномощен представител - представя се копие, заверено от участника. В случай че документът е на чужд език, трябва да се представи и в превод.

- Участниците следва да представят оригинален каталог на производителя, от който да са видни всички технически и функционални характеристики и предлагани опции за всяко едно изделие, който да включва и снимков материал на предлаганите изделия. В каталога не трябва да бъдат посочвани цени. В случай, че оригиналният каталог на производителя включва цени, то те трябва да бъдат заличени от участника. В случай, че каталогът е на чужд език, частта от него, касаеща поръчката, трябва да се представи и в превод.

- Участника следва на осигури гаранционно обслужване на медицинското оборудване от оторизиран от производителя сервиз.

**V. ТЕХНИЧЕСКИ спецификация И ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

1. **Минималните технически спецификации и изисквания към изпълнението на поръчката,** съгласно ***Приложение №1- ТЕХНИЧЕСКА СПЕЦИФИКАЦИЯ***

**VI. МЕТОДИКАТА ЗА ОЦЕНКА**

1. Обществената поръчка се възлага въз основа на икономически най-изгодната оферта при критерий за възлагане - „оптимално съотношение качество/цена", като оценката на офертите се изчислява, съгласно Приложение– методика за оценка.

В случай, че две или повече оферти са равни, комисията прилага разпоредбите на чл. 58 от ППЗОП

**VII. УКАЗАНИЕ ЗА ПОДГОТОВКА НА ОФЕРТА**

1. **Съдържание на офертите и изисквания**
	1. Опис на съдържанието.
	2. Участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.
	3. В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

***\*Забелжка: Към документацията е представен ЕЕДОП в “.doc” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП..***

* 1. Документи за доказване на предприетите мерки за надеждност, когато е приложимо.
	2. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка;
		+ правата и задълженията на участниците в обединението;
		+ дейностите, които ще изпълнява всеки член на обединението.

В документа за създаване на обединение се определя партньор/и, който да представлява обединението за целите на обществената поръчка. В него членовете (партньорите) в обединението трябва да уговорят солидарна отговорност, когато такава не е предвидена съгласно приложимото законодателство. Всички членове на обединението са длъжни да останат в състава на обединението за целия период на изпълнение на Договора за обществената поръчка, сключен в резултат на проведената процедура.

* 1. Техническо предложение, ***съгласно Образец № 1,*** съдържащо:

**а)** Документ за упълномощаване, когато лицето, което подава офертата, не е законният представител на участника;

**б)** Предложение за изпълнение на поръчката, в съответствие с техническите спецификации и изискванията на възложителя***;***

**в**) Декларация в предложението за изпълнение на поръчката

- за запознаване със съдържанието на проекта на договора и приемам клаузите в него;

- за срок на валидност на офертата;

- видеоендоскопска система, в това число Видеогастроскоп (1 бр.) и видеоколоноскоп (1 бр.)и лапороскопско оборудване;

- че оферираната апаратура удовлетворява изискуемите базисни параметри, заложени в Техническата спецификация.

- че оферираната апаратура притежава Декларация за съответствие на медицинското изделие (медицинската апаратура) по смисъла на чл.14, ал.2 от ЗМИ;

- че ще осигури гаранционно обслужване на медицинското оборудване от оторизиран от производителя сервиз.

* 1. "Предлагани ценови параметри", съгласно ***Образец №2***

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:*** [***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

1. **Подаване на оферта:**
	1. **Документите, свързани с участието в процедурата се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес ул. Московска № 33, фронт офис.**
	2. Документите свързани с участието в процедурата се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката;
	3. Опаковката включва документите посочени в т.23 от настоящата документация и техният опис, оптичен **носител с ЦИФРОВО ПОДПИСАН ЕЕДОП**, както и **отделен запечатан непрозрачен плик с надпис "Предлагани ценови параметри", който съдържа предложението на участника, относно цената**, съгласно ***Образец №2.***
	4. Участниците **групират/обособяват и подвързват в отделна/и папка/и** документите за подбор и техническото предложение;
	5. Не се приемат оферти, които са представени след изтичане на крайния срок за получаване или в незапечатана или скъсана опаковка;
	6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.
2. **Разглеждане и оценка на офертите:**
	1. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл.54, ал.2 от ППЗОП;
	2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на Столична община на ул. „Париж” №3, зала №109. Посочената дата може да бъде променена от Възложителя, като участниците ще бъдат уведомени за промяната чрез „Профила на купувача“ най-малко 48 часа преди новоопределения час, съгласно чл.53 от ППЗОП.
	3. Ценовите предложения ще бъдат отворени и оповестени на място, ден и час, обявени на интернет страницата на Столична община www.sofia.bg, Раздел „Профил на купувача“ най- малко два работни дни преди тяхното отваряне.

**VIII. ГАРАНЦИИ ЗА ИЗПЪЛНЕНИЕ НА ДОГОВОРА И ОБЕЗПЕЧЕНИЯ**

1. **Гаранция за изпълнение на договора – условия, размер и начин на плащане:**
	1. Гаранцията за изпълнение се освобождава по начин, указан в проекта на договор към настоящата обществена поръчка.
	2. Гаранцията за изпълнение е в размер на 5 % от стойността на договора без ДДС.
	3. Гаранцията се представя в една от следните форми:

**28.3.1.** парична сума;

**28.3.2.** банкова гаранция;

**28.3.3.** застраховка, която обезпечава изпълнението чрез покритие на отговорността на изпълнителя.

* 1. Гаранцията по т. 28.3.1 или т. 28.3.2 може да се предостави от името на изпълнителя за сметка на трето лице – гарант.
	2. Участникът, определен за изпълнител, избира сам формата на гаранцията за изпълнение.
	3. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
	4. При представяне на гаранцията във вид на платежно нареждане - паричната сума се внася по сметка на Столична община IBAN BG 72 SOMB 9130 33 33008301, или сметка в евро: IBAN: BG 80 SOMB 9130 36 33008302 към Общинска банка, клон "Врабча", ул."Врабча"№ 6, на името на Столична община, дирекция "Финанси".
	5. Когато участникът избере гаранцията за изпълнение да бъде банкова гаранция, тогава ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение на Договора и да бъде със срок на валидност 30/тридесет/ дни след изтичане срока на договора, като при необходимост срокът на валидност на банковата гаранция се удължава или се издава нова.
	6. Когато участникът избере гаранцията за изпълнение да бъде застраховка, която обезпечава изпълнението чрез покритие на отговорността на изпълнителя, срокът на валидност на застраховката трябва да бъде най-малко 30/тридесет/ дни след изтичане срока на договора и трябва да отговаря на следните изисквания:

**-** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ в която ВЪЗЛОЖИТЕЛЯТ е посочен като трето ползващо се лице (бенефициер), която трябва да обезпечава изпълнението на този Договор чрез покритие на отговорността на ИЗПЪЛНИТЕЛЯ и да бъде със срок на валидност 30/тридесет/ дни след изтичане срока на договора, като при необходимост срокът на представената застраховка се удължава или се издава нова.

**-** Застрохователната премия следва да е платима еднократно.

**-** Застраховката се сключва от Изпълнителя, след одобрение й от страна на Възложителя.

* 1. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
1. Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.

**IX. ПРИЛОЖЕНИЯ, ОБРАЗЦИ НА ДОКУМЕНТИ**

1. **Стандартен образец за единния европейски документ за обществени поръчки (ЕЕДОП);**
2. **Техническо предложение, съгласно *Образец № 1;***
3. **Ценово предложение на участника, съгласно *Образец №2;***
4. **Проект на договор – Образец №3**
5. ***Приложение– ТЕХНИЧЕСКА СПЕЦИФИКАЦИЯ***
6. **Методика за оценка**

***ОБРАЗЕЦ № 1***

***...................................................................................................................................................***

***( наименование на участника )***

***ТЕХНИЧЕСКО ПРЕДЛОЖЕНИЕ***

***Долуподписаният/ата .................................................................................................***

***(трите имена)***

***в качеството си на ........................... в/на .................................................., ЕИК (БУЛСТАТ)........................, със седалище и адрес на управление ..............................................................................,***

***участник в открита процедура за възлагане на обществена поръчка с предмет:*** **„Закупуване на Видеогастроскоп и видеоколоноскоп и лапороскопско оборудване за нуждите на Първа многопрофилна болница за активно лечение - София ЕАД”**

**УВАЖАЕМИ ДАМИ И ГОСПОДА,**

С настоящото представяме нашето предложение за изпълнение на обществената поръчка по обявената от Вас процедура с горепосочения предмет, съобразено с Техническите спецификации.

 ***След като получихме и проучихме документацията за участие с настоящата техническа оферта, правим следното обвързващо предложение за изпълнение на обществената поръчка* „Закупуване на Видеогастроскоп и видеоколоноскоп и лапороскопско оборудване за нуждите на Първа многопрофилна болница за активно лечение - София ЕАД”**

1. Запознахме се с изискванията към участниците и към изпълнението на поръчката, с изискванията за изготвяне и представяне на офертата и заявяваме, че ги приемаме.

2. Приемаме да изпълним обществената поръчка в следните срокове:

2.1. Гаранционен срок на доставената медицинска апаратура е........................... месеца. (не по-кратък от 12 месеца, считано от датата на протокола за пускане на апаратурата в действие)

2.2. Срок за доставка е........................ календарни дни

2.3. Срок за обучение на персонала на Възложителя за работа с доставената Медицинска апаратура е........................ календарни дни.

**3. Декларирам, че:**

- съм запознат със съдържанието на проекта на договора и приемам клаузите в него;

- срок за монтаж/инсталация и въвеждане в експлоатация е 3 три календарни дни;

- срокът на валидност на офертата е 6 (шест) месеца, считано от датата определена за краен срок за получаване на оферти;

- оферирам видеоендоскопска система, в това число Видеогастроскоп (1 бр.) и видеоколоноскоп (1 бр.) и лапороскопско оборудване;

- оферираната апаратура удовлетворява изискуемите базисни параметри, технически характеристики заложени в Техническата спецификация.

- оферираната апаратура притежава Декларация за съответствие на медицинското изделие (медицинската апаратура) по смисъла на чл.14, ал.2 от ЗМИ;

- ще осигуря на гаранционно обслужване на медицинското оборудване от оторизиран от производителя сервиз.

Приложение:

* Декларация за съответствие на медицинската апаратура по смисъла на чл.14, ал.2 от ЗМИ, съставена от производителя или от негов упълномощен представител - представя се копие, заверено от участника. В случай че документът е на чужд език, трябва да се представи и в превод.Оригинален каталог на производителя на апаратурат;
* Оригинален каталог на производителя, включващ и снимков материал на предлаганите изделия;
* Техническо предложение за съответствие с техническите изисквания за изпълнение на поръчката.
* Таблица за оценка по показателя „технически преимущества на предлагана апаратура“ към методиката за определяне на комплексната оценка на офертите;

Дата:Декларатор:

/подпис и печат/

***Таблица за оценка по показателя „технически преимущества на предлагана апаратура“ към методиката за определяне на комплексната оценка на офертите***

|  |  |  |  |
| --- | --- | --- | --- |
| ***Медицинска апаратура*** | ***Показатели***  | ***Предложение на участника*** | ***Страница на брошура, каталог или др. документ, от които са видни параметрите на предложението*** |
| **ОБОРУДВАНЕ за ЛАПАРОСКОПСКА хирургия****1.Ендокамерен блок** | 1.1. Наличие на цифрово намаляване на дима |  |  |
| 1.2. наличие на премахване на растера |  |  |
| 1.3. наличие на селективно усилване / намаляване на цветовете |  |  |

|  |  |
| --- | --- |
| Дата  | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат)  | ........................................................................................................................................... |

***ОБРАЗЕЦ №2***

...................................................................................................................................................

*( наименование на участника )*

**ЦЕНОВО ПРЕДЛОЖЕНИЕ**

Долуподписаният/ата .................................................................................................

*(трите имена)*

в качеството си на ........................... в/на .................................................., ЕИК (БУЛСТАТ)........................, със седалище и адрес на управление .............................................................................., участник в обществена поръчка с предмет: **„Закупуване на Видеогастроскоп и видеоколоноскоп и лапороскопско оборудване за нуждите на Първа многопрофилна болница за активно лечение - София ЕАД”**

**УВАЖАЕМИ ДАМИ И ГОСПОДА,**

С настоящото Ви представяме нашето ценово предложение за участие в обявената от Вас процедура за възлагане на обществената поръчка както следва:

|  |  |  |  |  |
| --- | --- | --- | --- | --- |
| № | Наименование | Количество | Цена без ДДС | Цена с ДДС |
| **1** |  **Видеоендоскопска система, в това число Видеогастроскоп (1 бр.) и видеоколоноскоп (1 бр.)** | **1** |  |  |
| **3.** | **лапороскопско оборудване** | **1** |  |  |

**A. Обща цена за апаратурата без ДДС**

**................………………………………………….лева**

 **/**словом………………………………….........................………………………../ лева

 **Б. Обща цена за апаратурата с ДДС**

**................………………………………………….лева**

 **/**словом………………………………….........................………………………../ лева

***Забележка:*** *При несъответствие между цифровата и изписаната с думи стойност ще се вземе предвид изписаната с думи.*

Така предложената цена включва всички разходи за изпълнение предмета на поръчката.

Посочената обща цена **не подлежи на промяна** през целия срок на действие на договора за изпълнение на поръчката.

 Предложените цени са определени при пълно съответствие с условията, посочени в документацията и обявлението за процедурата.

***Забележка:*** *В случай, че Участникът е допуснал аритметични грешки, изразяващи се в несъответствие между единичната цена и общата цена, ще се вземе предвид единичната, т.е. след извършване на пресмятане, ако комисията констатира разлика между сметнатите единични цени, умножени по количества и крайната обща цена, ще се вземе предвид сумата получена от произведенията на единичните цени и количествата, без значение дали крайната цена се увеличава или намалява.*

|  |  |
| --- | --- |
| Дата  | ............................/ ............................/ .................................................................................. |
| Име и фамилия | .......................................................................................................................................... |
| Подпис (и печат)  | ........................................................................................................................................... |